Μλάντεν Φούρτουλα

O Μλάντεν Φούρτουλα  (σερβικά: Mлaдeн Фуpтулa, γεννήθηκε 18 Δεκεμβρίου 1950), συχνά αναφερόταν λανθασμένα ως Μπλάντεν Φορτούλα, είναι πρώην Γιουγκοσλάβος (από τη Βοσνία) πρώην ποδοσφαιριστής που αγωνίζονταν στην θέση του τερματοφύλακα.

Καριέρα
Γεννήθηκε στις 18 Δεκεμβρίου 1950 στο Σαράγεβο και έπαιξε μέχρι το 1973 στην Παρτιζάν. Το 1974 ήρθε στις Σέρρες για λογαριασμό του Πανσερραϊκού. Έμεινε για μία χρονιά και πραγματοποίησε πολύ καλές εμφανίσεις. Αποτέλεσμα αυτού ήταν να μετακομίσει στη Θεσσαλονίκη το καλοκαίρι του 1975 για λογαριασμό του ΠΑΟΚ. Στον δικέφαλο του Βορρά αγωνίστηκε για εννέα σεζόν μέχρι το καλοκαίρι του 1984, όπου και αποχώρησε από το ποδόσφαιρο σε ηλικία 34 ετών. Κατέκτησε με την ομάδα της Θεσσαλονίκης το πρωτάθλημα Ελλάδας το 1976.

Μετά το τέλος της καριέρας του, ανέλαβε προπονητής τερματοφυλάκων τη χρονιά που ο ΠΑΟΚ κατέκτησε το δεύτερο πρωτάθλημά του το 1985. Την επόμενη σεζόν διαφώνησε με τον τότε πρόεδρο της ομάδας Χάρη Σαββίδη και εγκαταλείποντας το ποδόσφαιρο ασχολήθηκε με το εμπόριο. Επέστρεψε στην ομάδα σαν διευθυντής των γραφείων της ΠΑΕ 15 χρόνια αργότερα.

Τίτλοι
ΠΑΟΚ
Πρωτάθλημα Ελλάδος: 1976

Πηγές
Ο Μλάντεν Φούρτουλα ... στις ασπρόμαυρες ιστορίες!
Η ηρωική βραδιά του ΠΑΟΚ στο Μόναχο

Γιουγκοσλάβοι ποδοσφαιριστές
Ποδοσφαιριστές ΠΑΟΚ
Ποδοσφαιριστές Πανσερραϊκού
Τερματοφύλακες ποδοσφαιριστές
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα